text: Blokade mod restaurant
  19 marts 2012 kl. 07.49
  Fra i dag blokerer 3F en restaurant i Vejle. 3F accepterer ikke, at restauranten har skrevet overenskomst med Kristelig Fagforening.
  I dag stiller 3F blokadevagter op foran restaurant Vejlegården.
  Det sker, fordi restauratøren ikke har tegnet overenskomst med 3F.
  Blokaden bliver mødt af en moddemonstration. Det er Venstres og Liberal Alliances ungdom, der står bag moddemonstrationen.
  Restauratør Amin Skov fra Vejlegården har tegnet overenskomst med Kristelig Fagforening. Ifølge ham tilbyder han bedre arbejdsvilkår for de ansatte end 3F forlanger.
  